Sjednica Upravnog odbora Lokalne akcijske grupe Vuka – Dunav, održana je dana 29. lipnja 2018. godine u 11.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 23. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 11.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić
3. Ana Buljan, KUD „I.K.Adamović“ Čepin
4. Ljubica Šunić, OPG Šunić
5. Marija Horvatek, KUD“Klasje Slavonije“, Antunovac
6. Zdenko Đerđ, PVZ Fructus.
7. Mario Vila, OPG Mario Vila
8. Davor Tubanjski, Općina Antunovac
9. Damir Maričić, Općina Vuka,
10. Domagoj Tokić, NK „Vitez 92“ Antunovac

Za zapisničara je izabrana Ivana Čik, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 22. sjednice upravnog odbora
2. Odluka o usvajanju financijskog izvješća za 2017. godinu
3. Odluka o usvajanju izvješća o radu za 2017. godinu
4. Odluka o izmjeni predstavnika NK „Vitez 92“ Antunovac u Upravnom odboru LAG-a Vuka-Dunav
5. Informiranje o raspisanom LAG Natječaju za Tip Operacije 1.3.3.
6. Razno

**Ad 1.: USVAJANJE ZAPISNIKA S 22. SJEDNICE UPRAVNOG ODBORA LAG-a VUKA - DUNAV**

Članovi LAG-a Vuka – Dunav dobili su Zapisnik sa 22. sjednice Upravnog odbora. Predsjednik Upravnog odbora LAG-a Vuka-Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 22. sjednice jednoglasno prihvaćen.

**Ad2.: ODLUKA O USVAJANJU FINANCIJSKOG IZVJEŠĆA ZA 2017. GODINU**

Predsjednik Upravnog odbora otvara ovu točku dnevnog reda, te riječ prepušta zaposlenici LAG-a, Ivani Šariri koja upoznaje članove Upravnog odbora s financijskim izvješćem za proteklu godinu. Naglašeno je da je zakonska obveza udruge podnijeti izvješće svojim članovima do 30. lipnja tekuće godine. Također, predstavljene su najbitnije stavke financijskog izvješća. Glavnina prihoda je bila iz EU fondova, u sklopu mjere 19, podmjere 19.2., 19.3., 19.4., te od od predfinanciranja od strane Osječko-baranjske županije. Što se tiče rashodovne strane, većina prihoda utrošena je na plaće zaposlenika, te materijalne troškove ureda. Nakon izlaganja točka je dana na glasanje te je jednoglasno usvojena.

**Ad3.: ODLUKA O USVAJANJU IZVJEŠĆA O RADU ZA 2017. GODINU**

Voditeljica LAG-a Ivana Čik, članovima Upravnog odbora predstavlja Izvješće o radu za proteklu godinu. U 2017. godini LAG je, uz redovno poslovanje, provodio projekt INA Zeleni pojas, te ušao u partnerstvo s Općinama Antunovac i Vladislavci za provedbu projekta Zaželi, Snaga žene-skrbim za druge, brinem za sebe, kroz koji je zaposleno ukupno 25 žena, od kojih je 2 žene zaposleno preko LAG-a. Također, spomenut je projekt suradnje s Finskom, te su članovi poznati s informacijom da su pregovori oko suradnje obustavljeni iz razloga što RH nije imala uređena pravilnike za razvijanje projekata suradnje. Isto tako, LAG Vuka-Dunav u 2017. godini započeo je s prikupljanjem prijava za Osposobljavanje za proizvođača/icu ratarskih kultura. Osposobljavanje je dovršeno u 2018. godini, a pohađalo ga je 6 polaznika. LAG je sufinancirao polaznike sa 600 kuna pop polazniku, dok su članovi LAG-a sufinancirani sa još dodatnih 200 kuna. Program osposobljavanja verificiran je od Ministarstva znanosti, obrazovanja i sporta. Nakon izlaganja, točka je dana na glasanje te je jednoglasno usvojena.

**Ad4.: DONOŠENJE ODLUKE O USVAJANJU IZVJEŠĆA O RADU ZA 2017. GODINU,**

Nakon što je Predsjednik Upravnog odbora otvorio i ovu točku dnevnog reda, riječ je prepustio Voditeljici LAG-a koja je izložila članovima Upravnog odbora Izvješće o radu za 2017. godinu.

Nakon izlaganja Voditeljice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Ad5: ODLUKA O IZMJENI PREDSTAVNIKA NK „VITEZ 92“ ANTUNOVAC U UPRAVNOM ODBORU LAG-A VUKA – DUNAV**

Predsjednik Upravnog odbora LAG-a prepušta riječ Voditeljici LAG-a. Voditeljica LAG-a upoznala je članove Upravnog odbora sa izmjenama koje nastale u NK „Vitezu 92“, te da je sada u članstvu LAG-a, umjesto Zlatka Matijevića, predstavnik Domagoj Tokić. Kako nije bilo rasprave po točki dnevnog reda, točka je dana na glasanje te je jednoglasno usvojena

**Ad6: ODLUKA O PRODUŽETKU LAG NATJEČAJA ZA TIP OPERACIJE 1.3.3.**

Voditeljica LAG-a Vuka-Dunav upoznala je članove Upravnog odbora da je do 29. lipnja pristiglo svega 12 projektnih prijava, a prema LRS LAG-a i planu raspisivanja natječaja, osigurana su sredstva za raspisivanje 15 projektnih prijava. Natječaj je trebao biti otvoren do 3. srpnja 2018. godine. Prijedlog je bio da se LAG natječaj za Tip operacije 1.3.3. produži za deset radnih dana, kako bi se iskoristila ukupna alokacija predviđena za ovaj tip operacije.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad7: ODLUKA O IMENOVANJU ČLANOVA POVJERENSTVA ZA OTVARANJE PRIJAVA PROJEKATA:**

Prema Internim procedurama LAG- a, te Smjernicama APPRRR-a, nakon zaprimanja projektnih prijava pristiglih u roku, djelatnici LAG-a predaju pristigle projektne prijave Povjerenstvu za otvaranje projektnih prijava. Za članove povjerenstva predloženi su:

* Davor Tubanjski, Predsjednik povjerenstva,
* Ivana Čik, mag.ing.agr., članica povjerenstva,
* Nataša Tramišak, mag.iur., članica Povjerenstva.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad8: ODLUKA O IZMJENI ČLANOVA OCJENJIVAČKOG ODBORA**

Predsjednik Upravnog odbora otvorio je ovu točku dnevnog reda, te je pojasnio razloge izmjene članova ocjenjivačkog odbora. Dana 23. ožujka 2018. godine, donesena je Odluka o članovima Ocjenjivačkog odbora, no kako bi se spriječili mogući sukobi interesa najavom prelaska dosadašnje djelatnice Ivane Šariri na drugi posao, umjesto nje u sastav Ocjenjivačkog odbora ulazi Maja Mrković, mag.oec. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad9: ODLUKA O IZMJENI ZAMJENSKIH ČLANOVA OCJENJIVAČKOG ODBORA**

Obzirom da je došlo do promijene članova Ocjenjivačkog odbora, te je Maja Mrković kao zamjenski član pristupila sastavu Ocjenjivačkog odbora, Iva Nikolin, mag.ing.agr., predložena je za zamjenskog člana umjesto Maje Mrković, mag.oec.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad10: ODLUKA O IZNOSU NAKNADE ZA ČLANOVE OCJENJIVAČKOG ODBORA**

Voditeljica LAG-a obrazlaže članovima Upravnog odbora, da je temeljem Tablice 1 najveći iznos prihvatljive liste troškova, usluge fizičkim i pravnim osobama koje nisu zaposlenici LAG-a u vezi s otvaranjem prijava projekata, administrativnom kontrolom i ocjenjivanjem prijava projekata iznosi 550 kn po osobi po jednoj prijavi.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad11: ODLUKA O ODOBRENJU INTERNIH PROCEDURA LAG-a, KONTROLNE LISTE I POPRATNE DOKUMENTACIJE ZA TIP OPERACIJE 1.3.3.“POTPORA MALIH POLJOPRIVREDNIH GOSPODARSTAVA“**

Predsjednik Upravnog odbora otvara ovu točku dnevnog reda i obrazlaže bitnost usvajanja ove točke. Kako bi se mogao transparentno provoditi natječaj te sve radnje vezane uz njega, bitno je usvojiti Internu proceduru LAG-a, te kontrolnu listu prema kojoj će se izvršavati administrativna kontrola (Analiza 1), te Analiza 2 u kojoj će se provesti ocjenjivanje kvalitete projekata. Također, ovom odlukom odobrava se i sva popratna dokumentacija koja sadržava kontrolne liste, evidencije i potrebne obrasce za tip operacije 1.3.3.

**Ad12: ODLUKA O OSNIVANJU TIJELA NADLEŽNOG ZA PRIGOVORE**

Predsjednik Upravnog odbora otvara ovu točku dnevnog reda, te objašnjava članovima kako je prema Internoj proceduri te Smjernicama i LRS LAG-a, potrebno osnovati tijelo nadležno za prigovore. Procedura vezana uz prigovore jasno je navedena u LAG natječaju te Internoj proceduri LAG-a. za članove tijela nadležnog za prigovore predlažu se:

* Iva Nikolin, mag.ing.agr.,
* Danijela Erkapić, bacc.osc.,
* Davorka Felendeš Pajcur, pristupnik.oec.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad13: RAZNO**

Na kraju sjednice, Predsjednik je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a. Članovi su obavješteni da će se kroz neko vrijeme ići u izmjenu LRS, pa će bolja komunikacija sa članovima biti nužna kako bi izmjene bile odgovor na potrebe članova i LAG područja.

Kako nije bilo daljnjih komentara, sjednica je zaključena u 11.30 sati

URBROJ: UO/18-31

U Antunovcu, dana 29. lipnja 2018.godine.

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Zdenko Đerđ | |